Document ID: 31997R1325

Title and Content:
ΚΑΝΟΝΙΣΜΟΣ (ΕΚ) αριθ. 1325/97 ΤΗΣ ΕΠΙΤΡΟΠΗΣ της 9ης Ιουλίου 1997 για την τροποποίηση του κανονισμού (ΕΟΚ) αριθ. 2257/92 σχετικά με τις λεπτομέρειες εφαρμογής του ειδικού καθεστώτος εφοδιασμού με ορισμένα φυτικά έλαια της Μαδέρας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Αζορών και της Μαδέρας (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10, Εκτιμώντας: ότι σε εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, ο κανονισμός (ΕΟΚ) αριθ. 2257/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1361/96 (4), έχει καθορίσει για την περίοδο εμπορίας 1996/97, το ισοζύγιο των προβλέψεων εφοδιασμού με ορισμένα φυτικά έλαια για τη Μαδέρα 7 ότι αναμένοντας ανακοίνωση των αρμοδίων αρχών για ενημέρωση των αναγκών των εν λόγω περιοχών, και προκειμένου να μην διακοπεί η εφαρμογή του ειδικού καθεστώτος εφοδιασμού, πρέπει να θεσπισθεί το ισοζύγιο για την περίοδο από 1ης Ιουλίου έως 31 Δεκεμβρίου 1997 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως λιπαρών ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 1 παράγραφος 1 του κανονισμού (ΕΟΚ) αριθ. 2257/92 αντικαθίσταται από το εξής: «1. Οι ποσότητες του προβλεπομένου ισοζυγίου εφοδιασμού της Μαδέρας με ορισμένα φυτικά έλαια που δικαιούνται δασμολογικής απαλλαγής κατά την εισαγωγή προερχόμενα από τρίτες χώρες ή της ενίσχυσης εφοδιασμού προερχόμενα από την υπόλοιπη Κοινότητα, για την περίοδο από 1ης Ιουλίου έως 31 Δεκεμβρίου 1997, είναι οι εξής: ΘΕΣΗ ΠΗΝΑΚΑ Άρθρο 2 Κατά παρέκκλιση από το άρθρο 3 του κανονισμού (ΕΟΚ) αριθ. 2257/92, οι πορτογαλικές αρχές θα καθορίσουν την περίοδο υποβολής των αιτήσεων χορηγήσεως πιστοποιητικών, για τον Ιούλιο 1997. Τα πιστοποιητικά θα εκδοθούν το αργότερο στις 25 Ιουλίου 1997. Άρθρο 3 Ο παρών κανονισμός αρχίζει να ισχύει την επόμενη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1997. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Ιουλίου 1997.

Classification Labels:
2394
671
588

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ", "671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2519
2564
239
3156
3258
2292

EuroVoc IDs (Expanded): 2519
2564
239
3156
3258
2292

Dataset Source: meu

Split: train